आप ने कहा कि आप को पति की कुलीग से ईर्ष्या होने लगी है. इस का अर्थ है कि आप के पति अपने उद्देश्य में सफल हो गए हैं. दरअसल, आप के पति का बदला रूप और कुछ नहीं, यह जानना है कि आप उन की कितनी परवा करती हैं. क्या किसी और की तारीफ करने से आप को फर्क पड़ रहा है? ईर्ष्या हो रही है? आप ध्यान से अपने आसपास देखिए, आप पाएंगी अब आप ने पति की ओर ध्यान देना कम कर दिया है और पति चाहते हैं कि आप उन की तरफ ध्यान दें, उन्हें आकर्षित करने के लिए अच्छे कपड़े पहनें, अच्छी तरह तैयार हों, अच्छा खाना बना कर उन का दिल जीतें.